Adolescentul din Bihor, filmat în timp ce bate un copil, într-un parc, plasat în arest la domiciliu
Magistrații Judecătoriei Beiuș au respins, luni seară, propunerea formulată de procurori cu privire la arestarea preventivă a adolescentului din județul Bihor, filmat în timp ce bate un copil în vârstă de nouă ani, într-un parc din Ștei. În schimb, tânărul care, în clip, lovea fără milă elevul, cu pumnii și picioarele, a fost plasat în arest la domiciliu, cu interdicția de a lua legătura cu victima și cu familia acesteia, anunță news.ro. Decizia Judecătoriei Beiuș poate fi contestată în termen de 48 de ore de la pronunțare.